રોહિત શર્માની અણનમ સદી તથા સુકાની વિરાટ કોહલી શાનદાર ઈનિંગ્સની મદદથી ભારતે રવિવારે અહીં રમાયેલી ત્રીજી અને અંતિમ ટી20 ક્રિકેટ મેચમાં ઈંગ્લેન્ડને સાત વિકેટે પરાજય આપ્યો હતો. આ સાથે જ ભારતે ત્રણ મેચની શ્રેણી 2-1થી જીતી લીધી હતી. આ સાથે જ ભારતે ઈંગ્લેન્ડના પ્રવાસમાં પણ વિજયી શરૂઆત કરી હતી. અગાઉ પ્રથમ ટી20 મેચમાં ભારતનો વિજય થયો હતો જ્યારે યજમાન ટીમે બીજી ટી20માં વિજય નોંધાવ્યો હતો.